Diari Oficial de la Generalitat Valenciana


Sumari del DOGV 3884, del 23-11-2000 (2000/9277)

RESOLUCIÓ de 13 de novembre de 2000, de la Direcció General de Justícia, per la qual aprova la constitució definitiva de les borses de treball per a la provisió de vacants dels cossos d'oficials, auxiliars i agents de l'administració de justícia en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3884

Data del DOGV
:   23-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9277


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 13 de novembre de 2000, de la Direcció General de Justícia, per la qual aprova la constitució definitiva de les borses de treball per a la provisió de vacants dels cossos d'oficials, auxiliars i agents de l'administració de justícia en la Comunitat Valenciana. [2000/A9277]
  
Per la Resolució d'aquesta Direcció General de Justícia, de data 13 d'abril de 2000, i en aplicació de l'Ordre de la Conselleria de Justícia i Administracions Públiques, de 2 d'agost de 1999, es va obrir la convocatòria pública per a la constitució de borses de treball per a la provisió de vacants dels cossos d'oficials, auxiliars i agents de l'administració de justícia en la Comunitat Valenciana.
  
En compliment d'allò que s'ha disposat en la base sisena de la mencionada convocatòria, per la Resolució d'aquesta Direcció General de Justícia, de data 3 d'octubre de 2000, es va aprovar la constitució provisional de les borses de treball, es va procedir a la seua exposició als llocs indicats en la dita base, i es va obrir un termini fins al dia 27 d'octubre, inclusivament, perquè les persones interessades pogueren reclamar sobre qualssevol de les dades contingudes en les llistes provisionals.
  
Així mateix, la base sisena de la convocatòria estableix que, resoltes les reclamacions, es publicaran les borses definitives seguint el mateix procediment que per a la resolució provisional.
  
En conseqüència, resolc:
  
Primer
  
Aprovar les llistes definitives de cada una de les borses de treball, que consten dels següents annexos:
  
Annex I. Admesos a la borsa de treball.
  
Annex II. No admesos a la borsa de treball per no obtindre puntuació suficient.
  
Annex III. Exclosos de la borsa de treball pels motius que s'indiquen.
  
Segon
  
Publicar les llistes d'admesos de cada una de les borses de treball, i remetre-les per a la seua exposició al Tribunal Superior de Justícia de la Comunitat Valenciana, audiències provincials, organitzacions sindicals i la Direcció General de Justícia d'Alacant, Castelló i València.
  
Tercer
  
Declarar constituïdes les borses de treball per a la provisió de vacants dels cossos d'oficials, auxiliars i agents de l'administració de justícia de la Comunitat Valenciana, amb efectes des del 23 de novembre de 2000.
  
Quart
  
Declarar tancades amb efectes de 22 de novembre de 2000 les borses de treball convocades.
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, en un termini de dos mesos comptats des de l'endemà al de la seua publicació, conforme a allò que s'ha disposat en els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició d'un recurs potestatiu de reposició, davant de la Direcció General de Justícia, en el termini d'un mes comptat a partir de l'endemà a la seua publicació, conforme a allò que s'ha disposat en els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.